सोनारी और बलरामपुर में सड़क हादसे, दो की मौत
परसुडीह : छठी कक्षा के छात्र ने की आत्महत्या
जमशेदपुर | 12घंटे के अंतराल में सड़क हादसों में घायल दो लोगों की मौत टीएमएच में इलाज के दौरान हो गई। सोनारी एयरपोर्ट के पास अज्ञात वाहन से धक्का लगने से घायल सोनारी बी-ब्लॉक सी-76 निवासी हृदय नारायण लाल (77 वर्ष) की टीएमएच में गुरुवार की देर रात मौत हो गई। हृदय नारायण लाल गुरुवार की शाम घर से टहलने निकले थे। इसी दौरान अज्ञात वाहन ने उन्हें धक्का मार दिया। लोगों ने उन्हें टीएमएच पहुंचाया, जहां इलाज के दौरान उनकी मौत हो गई। दूसरी ओर, शुक्रवार की सुबह पश्चिम बंगाल के बलरामपुर में घर के सामने खड़ी विशाखा सिंह सरदार (59 वर्ष) को तेज रफ्तार से चल रही इंडिका कार ने धक्का मार दिया। घटना सुबह आठ बजे की है। घरवाले उन्हें टीएमएच ले गए, जहां इलाज के दौरान मौत हो गई।
bho_Deva hin_Deva hin_Deva